Мікаэль Кінгсберы

Мікаэль Кінгсберы (; нар.) — канадскі фрыстайліст, які спецыялізуецца ў могуле. Чэмпіён свету, двухразовы ўладальнік Кубка свету. Сярэбраны прызёр зімовых Алімпійскіх гульняў 2014 года ў Сочы.

Дэбютаваў у спаборніцтвах кубка свету 8 студзеня 2010 года на этапе ў Калгары, дзе заняў 36-е месца. Менш чым праз год, у снежні, канадзец упершыню дабраўся да кубкавага подыўма, стаўшы другім на этапе ў Куусама. А яшчэ праз 10 дзён, у кітайскім Бейда Лэйк Кінгсберы атрымаў сваю першую перамогу ў могуле.

У тым жа сезоне дэбютаваў на чэмпіянаце свету, які праходзіў у Дзір Вэлі. У спаборніцтвах па могулу канадац заваяваў бронзу, саступіўшы французу Гільба Кала і свайму суайчынніку, алімпійскаму чэмпіёну Аляксандру Біладо. У паралельным могуле Кінгсберы зноў саступіў Біладо, але на гэты раз на другой пазіцыі. Агульны залік сезону канадзец скончыў чацвёртым, а ў могульном заліку стаў трэцім.

У сезоне 2011/2012 Кінгсберы атрымаў 8 перамог у могуле і паралельным могуле (з іх 6 запар, паўтарыўшы рэкорд сусветных кубкаў) і выйграў як залік могула, так і генеральную класіфікацыю, стаўшы уладальнікам Кубка свету ў дзевятнаццацігадовым узросце.

У падобным рэчычы канадзец выступаў у сезоне 2012/2013. Ён зноў выйграў шэсць стартаў, агульны і малы залікі Кубка свету. А з чэмпіянату свету ў Нарвегіі Кінгсберы зноў вярнуўся з двума медалямі: у паралельным могуле ён зноў стаў другім (зноў саступіўшы Біладо), а ў звычайным могуле ён заваяваў золата, упершыню стаўшы чэмпіёнам свету.

 Выступленні ў Кубку свету 
 Сезон Агульны залік Могул 2009/2010  64  22 2010/2011  4   2011/2012     2012/2013    

 Перамогі ў Кубку свету 
 Дата Месца правядзення Дысцыпліна 21 снежня 2010   Бейда Лэйк  Могул 29 студзеня 2011   Калгары  Могул 10 снежня 2011   Кусама  Могул 20 снежня 2011   Мерыбель  Паралельны могул 14 студзеня 2012   Монт Габрыэль  Паралельны могул 19 студзеня 2012   Лейк-Плэсід  Могул 28 студзеня 2012   Калгары  Могул 2 лютага 2012   Дыр Вэлі  Могул 12 лютага 2012   Бейда Лэйк  Могул 18 лютага 2012   Наэба  Могул 15 снежня 2012   Кусама  Паралельны могул 17 студзеня 2013   Лейк-Плэсід  Могул 26 студзеня 2013   Калгары  Могул 31 студзеня 2013   Дыр Вэлі  Могул 15 лютага 2013   Сочы  Могул 23 лютага 2013   Інавасіра  Могул

 Спасылкі 

 Профіль на сайце Freestyle Skiing Canada

Катэгорыя:Фрыстайлісты паводле алфавіта
Катэгорыя:Фрыстайлісты Канады
Катэгорыя:Чэмпіёны свету па фрыстайле
Катэгорыя:Фрыстайлісты на зімовых Алімпійскіх гульнях 2014 года
Катэгорыя:Сярэбраныя прызёры зімовых Алімпійскіх гульняў 2014 года